Diari Oficial de la Generalitat Valenciana


Sumari del DOGV 6599, del 01-09-2011 (2011/9028)

RESOLUCIÓ de 26 de juliol de 2011, del conseller d'Hisenda i Administració Pública, per la qual disposa l'execució de la Sentència 760/2009, del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6599

Data del DOGV
:   01-09-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/9028


Data del document
:   26-07-2011

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

RESOLUCIÓ de 26 de juliol de 2011, del conseller d'Hisenda i Administració Pública, per la qual disposa l'execució de la Sentència 760/2009, del Tribunal Superior de Justícia de la Comunitat Valenciana. [2011/9028]  
Per l'Orde de 18 de novembre de 2004, de la Conselleria de Justícia i Administracions Públiques, es van convocar proves selectives d'accés al grup E, sector administració general, accés lliure (Convocatòria 06/04) corresponents a l'oferta d'ocupació pública de la Generalitat Valenciana de 2004 (DOCV de 26.11.2004).  
Per l'Acord del tribunal de selecció, de 22 de desembre de 2006, es van fer pública la relació definitiva de persones aspirants aprovades, així com les puntuacions definitives del barem.  
Disconforme amb el contingut de tal acord, l'aspirant Paulina Sánchez-Valdepeñas Infantes va interposar un recurs d'alçada davant de l'òrgan convocant.  
Confirmat, en la via administrativa de recurs, l'Acord de 22 de desembre de 2006, la interessada va sotmetre a revisió en via contenciosa, davant del Tribunal Superior de Justícia de la Comunitat Valenciana, la resolució desestimatòria del seu recurs d'alçada.  
El recurs jurisdiccional, que es va substanciar pels tràmits del procediment ordinari, va ser fallat estimatòriament per la Sentència 760/2009, de 29 de maig.  
Impugnada en cassació la Sentència 760/2009, i instruït el recurs sense apreciar la comissió de vicio in iudicando en la instància, el Tribunal Suprem, Sala Tercera, per la Sentència de 15 d'abril de 2011, va declarar no haver-hi lloc al recurs especial, confirmant la sentència recorreguda, que va ser declarada ferma.  
La part dispositiva de la Sentència 760/2009, estima parcialment el recurs contenciós administratiu i, amb anul·lació de les resolucions impugnades, reconeix «el dret de la recurrent a la valoració amb 1,50 punts del títol d'auxiliar d'infermeria» en l'apartat B.3 (titulació acadèmica) del barem de mèrits de la fase de concurs «i, de resultar, amb l'addició de tal puntuació, la superació de les proves selectives, el nomenament com a funcionària de carrera des del moment que van ser nomenats els altres partícips, amb pagament, com a indemnització, de les retribucions corresponents, més els interessos legals de les mateixes des de la data d'aquesta sentència fins al dia del seu pagament efectiu».  
Vista l'acta de 25 de juliol de 2011, del tribunal de selecció de la referida Convocatòria 06/04.  
Atesos els pronunciaments continguts en la resolució de la Sentència 760/2009, del Tribunal Superior de Justícia de la Comunitat Valenciana, i de conformitat amb el que disposa l'article 118 de la Constitució espanyola, així com en els articles 17.2 de la Llei Orgànica 6/1985, de l'1 de juliol, del Poder Judicial, i 103.2 de la Llei 29/1998, de 13 de juliol, Reguladora de la Jurisdicció Contenciosa Administrativa, que estableixen l'obligatorietat de compliment de les sentències i la resta de resolucions fermes, dictades pels tribunals de justícia, resolc:  
  
  
Primer  
Declarar, a proposta del tribunal de selecció, que a l'aspirant Paulina Sánchez-Valdepeñas Infantes, amb DNI. 47805412, li corresponen 3 punts en l'apartat B.3 del barem de la fase de concurs, amb la qual cosa obté una puntuació definitiva en la fase de concurs de 30,85 punts i, conseqüentment, la qualificació final de 73,60 punts en el concurs oposició de la Convocatòria 06/04, d'accés al grup E, sector administració general, torn lliure.  
  
Segon  
En el termini de 20 dies hàbils, comptadors des de l'endemà de la publicació de la present resolució en el Diari Oficial de la Comunitat Valenciana, l'aspirant proposta haurà de presentar, davant de la Direcció General de Recursos Humans de la Secretaria Autonòmica d'Administració Pública d'aquesta Conselleria, els documents següents:  
1) Fotocòpia del DNI o certificat de naixement, expedit pel registre civil corresponent, o document equivalent per als nacionals d'altres estats, a què fa referència la base 2.1 de la convocatòria, degudament acarat.  
2) Fotocòpia acarada del títol de Certificat d'Escolaritat o equivalent. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.  
3) Declaració jurada de no haver estat separada, mitjançant expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial.  
4) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
5) Els coneixements de valencià s'acreditaran mitjançant la presentació dels certificats, diplomes o títols que hagen estat homologats per la Generalitat, o mitjançant la realització d'un exercici específic a aquest efecte. Si la interessada no poguera acreditar els dits coneixements haurà de realitzar els cursos de perfeccionament que a aquest fi es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.  
  
Tercer  
Si dins del termini indicat, i llevat dels casos de força major, l'aspirant no presentara la documentació acreditativa o de la mateixa es deduïra que no té algun dels requisits exigits, no podrà ser nomenada personal de la Generalitat, sense perjudici de la responsabilitat en què poguera haver incorregut per falsedat en la seua sol·licitud de participació.  
  
Quart  
Davant la present resolució podrà promoure's, per les parts legitimades, incident d'execució de sentència, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
València, 26 de juliol de 2011.- El conseller d'Hisenda i Administració Pública: José Manuel Vela Bargues.